
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53

www.zlatograd.bg;  e-mail:  ObA-zlatograd@zlatograd.bg

Изх. №………………………………
ДО

ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА

От Мирослав Янчев – Кмет на Община Златоград
Относно: Актуализиране на състава на Общински съвет за намаляване на риска от бедствия
УВАЖАЕМИ ГОСПОЖИ  И ГОСПОДА ОБЩИНСКИ СЪВЕТНИЦИ,
Със Заповед № 25/22.01.2024 г. на Кмета на Община Златоград е определен поименния състав на Общинския съвет за намаляване на риска от бедствия. С решение № И 24  от 2023 г. на Общински съвет Златоград са определени представители за включване в състава на Общински съвет за намаляване на риска от бедствия на Община Златоград.
В състава му са включени общинските съветници: Емилия  Младенова Кръстева и Недялко Живков Славов.

Поради предсрочното прекратяване на правомощията на господин Недялко Славов като общински съветник е необходимо актуализиране на състава на Общинския съвет за намаляване на риска от бедствия, за което моля да посочите общински съветник, който да бъде включен на негово място.
Общинският съвет за намаляване на риска от бедствия е създаден с цел подпомагане изпълнението на дейностите по защита здравето и живота на населението и целостта на инфраструктурата. Общинският съвет за намаляване на риска от бедствия разработва и координира дейностите по изпълнението на Общинска програма за намаляване на риска от бедствия, преразглежда и актуализира Общинския план за защита при бедствия и прави преглед и изготвя Годишен доклад до областния съвет за намаляване риска от бедствия за състоянието на защитата при бедствия на територията на общината. 

Във връзка с изложеното, моля да определите представителите на Общински съвет Златоград за включването им в състава на Общински съвет за намаляване на риска от бедствия.
Предлагам на Вашето внимание следния проект за:
РЕШЕНИЕ:


По повод Докладна записка от Кмета на Община Златоград с изх. № ………………, по вх. № …………………., относно актуализиране на състава на Общински съвет за намаляване на риска от бедствия, във връзка с чл. 65а от Закона за защита при бедствия и на основание чл. 21, ал. 2 от Закона за местното самоуправление и местната администрация, Общински съвет Златоград 

РЕШИ:
Определя …………………………………… - представител на Общински съвет Златоград за включване в Общинския съвет за намаляване на риска от бедствия на Община Златоград.
С уважение,

МИРОСЛАВ ЯНЧЕВ

Кмет на Община Златоград

Изготвил:
Саймън Чаушев

Гл. специалист „Гражданска защита“

Съгласувал:

Инж. Елка Чаушева 

Секретар на Община Златоград

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

